Publication: Magyar Közlöny
Issue: MK-2002-10 (Year: 2002, Number: 10)
Era: 1990-2004
Section: illetve az Alkotmánybíróságról szóló 1989. évi XXXII. törvény megteremtette Magyarországon az alkotmánybíráskodás jogszabályi kereteit. Az Alkotmány és az Abtv. megfelelõ szabályokat biztosított arra, hogy az Alkotmánybíróság — szervezetében és mûködésében is — alkotmányvédelmi feladatának eleget tehessen. Az Alkotmánybíróság a 11/1992. (III. 5.) AB határozatában többek között
Paragraph Index: 709

1992. közepétõl az Igazságügyi Minisztérium és az Alkotmánybíróság között az Abtv.-t és az Alkotmánybíróság ügyrendjét érintõ szakmai egyeztetések elkezdõdtek. Késõbb, a már közelgõ választások és a parlament egyéb törvényalkotási feladatai miatt azonban a tárgyalások lelassultak. Az Alkotmánybíróság elnöke ezért 1994. január 27-én — a testület felhatalmazás alapján — újból benyújtotta az Országgyûlés elnökének az Alkotmánybíróság ügyrendjérõl szóló javaslatot. Az Alkotmánybíróság ezen újbóli elõterjesztésében visszalépett az 1991-ben kialakított, az Abtv. módosításával összekötött szabályozási koncepciótól, és immár nem egy csomag részeként, hanem önállóan küldte meg az Abtv. 29. §-a szerinti ügyrendi törvény javaslatát. Az Alkotmánybíróság arra kérte az Országgyûlés elnökét, hogy „az Országgyûlés az ügyrendünkrõl szóló törvényt kivételes eljárásban hozza meg”. Az Alkotmánybíróság által benyújtott, az „Alkotmánybíróság Ügyrendjérõl” szóló törvényjavaslat a 15 239. számot kapta. A megküldött anyagot az Országgyûlés Ügyrendi Bizottsága tárgyalta meg, ahol az az álláspont alakult ki, hogy az Alkotmány és a Házszabály szerint az Alkotmánybíróság nem lehet a saját ügyrendjérõl szóló törvény elõterjesztõje. Ezzel szemben az Alkotmánybíróság azt képviselte, hogy az Abtv. 29. §-a egyértelmûen fogalmaz: az Alkotmánybíróság ügyrendjét az Országgyûlés — az Alkotmánybíróság javaslatára — törvényben határozza meg. Az Alkotmánybíróság 1994. február 14-én kelt levelében kifejtette, hogy „Az Alkotmánybíróság törvénykezdeményezési joga olyan különös, az Abtv.-n alapuló jogosultság, amely kizárólag az ügyrendi törvényre vonatkozik.” [Idõközben felvetõdött az alkotmánybírák számára vonatkozó alkotmánymódosítási javaslat is, amely az Alkotmány 32/A. § (4) bekezdésében eredetileg szereplõ tizenöt bíró helyett, kisebb számú testületet javasolt. E kérdés a késõbbiekben függetlenedett az Abtv.-t is érintõ „reform-csomagtól”, az Országgyûlés az 1994. évi LXXIV. törvénnyel módosította az Alkotmány 32/A. §-át, mely szerint „Az Alkotmánybíróság tizenegy tagját az Országgyûlés választja”.] 2.2. Az elsõ választási ciklus végével a Kormány az 1990—1994. közötti országgyûlési ciklusban benyújtott valamennyi törvényjavaslatát visszavonta. Bár az Alkotmánybíróság hasonló lépést nem tett, az Országgyûlés fõtitkárától azt a tájékoztatást kapta, hogy az 1994-ben megalakult új Országgyûlés az Alkotmánybíróság ügyrendjérõl 2002/10. szám szóló 15 239. számú törvényjavaslatot nem tekinti benyújtottnak, azt a tárgyalandó törvényjavaslatok között nem is tartják nyilván. Az Alkotmánybíróság — eleget téve immár többedszer az Abtv. 29. §-ából folyó kötelességének — 1995. december 12-én az Alkotmánybíróság ügyrendjérõl szóló törvényjavaslatot változatlan formában megküldte az Országgyûlés elnökének, kérve „annak minél korábbi napirendre tûzését”. Az Országgyûlés Házbizottsága megvitatta az Alkotmánybíróság javaslatát és úgy döntött, hogy az Alkotmánybíróság által készített ügyrendi törvényjavaslat elõterjesztõje (a törvénykezdeményezõ) a parlamenti frakcióvezetõk lesznek. A Házbizottság garantálta, hogy az Alkotmánybíróság véleményének kikérése nélkül a szövegjavaslat nem változtatható meg. Ilyen elõzmények után a T/2066. számon az Országgyûlés napirendjére került az Alkotmánybíróság ügyrendjérõl szóló törvényjavaslat. 1996. április 2-án az Országgyûlés lefolytatta a törvényjavaslat általános vitáját. A vitában a különbözõ frakciók részérõl leginkább az a koncepcionális kérdés merült fel, hogy az ügyrendi törvényjavaslatban foglalt egyes kérdések szabályozását az Abtv.-be kellene foglalni. 1996. június 26-án összeült az Országgyûlés Alkotmány- és Igazságügyi Bizottsága, hogy megtárgyalja a T/2066. számú törvényjavaslathoz érkezett módosító indítványokat. Az ülésén az Alkotmánybíróságot az Alkotmánybíróság elnöke képviselte. E bizottsági ülésen a szabályozási szintek problémája került középpontba. Az (ekkor még) várható új Alkotmány — vagy a többelemû alkotmánymódosítás —, lehetõségét szem elõtt tartva a bizottsági ülésen karakteresen fogalmazódott meg az az álláspont, hogy a jövõben az Alkotmánybíróságra vonatkozóan az Alkotmányban részletesebb szabályokra van szükség. Fölmerült, hogy alkotmányi szinten kell szabályozni pléldául az Alkotmánybíróság hatásköreit. Ezt az elképzelést az Alkotmánybíróság határozottan támogatta. A szabályozás második szintje ez esetben az Abtv. lenne, és a technikai jellegû, kizárólag az Alkotmánybíróság belsõ mûködését érintõ szabályokat az Alkotmánybíróság maga határozná meg. Ezzel párhuzamosan az Alkotmány- és Igazságügyi Bizottságban megfogalmazódtak olyan érvek, hogy az új Alkotmány vagy az átfogó alkotmánymódosítás hosszabb elõkészületet igényel, viszont az Országgyûlés az Alkotmánybíróság ügyrendjérõl szóló törvényt immár hat éve nem alkotta meg. Ezért e javaslat azt tartalmazta, hogy az Országgyûlés fogadja el az immár beterjesztett ügyrendi törvényjavaslatot, amelyet hatályon kívül lehet helyezni, ha a kétszintû szabályozás megvalósul. E bizottsági ülésen az Alkotmánybíróság mûködését érintõ komoly tartalmi kérdésekrõl is vita folyt. A vita azzal zárult, hogy a bizottság felkérte az igazságügyi kormányzatot: „dolgozzon ki egy új, egységes és átfogó, újraszabályozó alkotmánybírósági törvényt”. Az Alkotmánybíróság mûködését érintõ tartalmi kérdéseken belül konszenzus látszott kialakulni abban, hogy a kétszintû, tehát a részletesebb alkotmányi és Abtv.-beli szabályozás az elfogadható megoldás; az egyéb kérdéseket az Alkotmánybíróság maga határozza meg. Ez az álláspont lényegében megegyezik az Alkotmánybíróság által 1991-ben elõterjesztettekkel. Ezt követõen az Alkotmánybíróság ügyrendjét is érintõ szabályozás iránti igény — a fentiek alapján — új irányt vett. Az Igazságügyi Minisztériumban folyó elõkészítõ munka az Alkotmány vonatkozó rendelkezései és az Abtv. módosítására (új Abtv. megalkotására) koncentrálódtak. Az Alkotmánybíróság ügyrendjérõl a hangsúly áthelyezõdött a magasabb és kétszintû szabályozás felé (az ideiglenes jelleggel — az Alkotmány módosításáig — megalkotandó ügyrendi törvény gondolata a késõbbiekben a törvényhozás részérõl nem merült fel). Megjegyzendõ, hogy garanciális okokból a kétszintû szabályozást, az Alkotmánybíróság hatásköreinek Alkotmányba foglalását az Alkotmánybíróság is szorgalmazta. Az ötven országgyûlési képviselõ elõzetes normakontrollra irányuló jogát megszüntetõ törvényjavaslat alkotmányossági vizsgálata során meghozott 66/1997. (XII. 29.) AB határozatában az Alkotmánybíróság hangsúlyozta: „Az Alkotmány 2. § (1) bekezdésében deklarált jogállamiság tartalmi követelménye az Alkotmánybíróság — közjogi helyzetébõl fakadó — alkotmányi hatásköri szabályozása és ezáltal védelme. E védelem szükségessége az Alkotmánybíróságnak a hatalommegosztás rendszerében elfoglalt szerepébõl, azaz az alkotmányossági szempontoknak az államszervezet egészében való érvényesítésébõl ered.” (ABH 1997, 397., 403.) 2.3. Az Alkotmánybíróságra vonatkozó szabályozás történetének következõ lépéseit az Abtv. és az Alkotmány módosításáról beterjesztett T/5400. és T/5399. számú törvényjavaslatok jelentették, amelyek együttes általános vitáját az Országgyûlés 1998. február 17-én tartotta meg. E törvényjavaslatok azonban nem a több éve már igényelt — az Alkotmánybíróság ügyrendjével is összefüggõ — „reform-csomagot” tartalmazták, hanem egy — az 1998-as év elejére már nyilvánvalóvá vált — újabb problémát kívántak áthidalni, nevezetesen: a testület létszáma a határozatképesség alsó határára került, mert a megüresedett bírói helyekre az Országgyûlés nem választott új alkotmánybírókat. Az igazságügy-miniszter a T/5400. és T/5399. számú törvényjavaslatok általános vitáját megelõzõ expozéjában utalt arra, hogy az alkotmányozási folyamatban kell az Alkotmánybíróságra vonatkozó joganyagot megújítani. Kifejtette, hogy „Az Alkotmánybíróság ügyrendi bizottsága és az Igazságügyi Minisztérium szakértõi között immáron több fordulóban a teljes szabályozás áttekintésének munkálatai megkezdõdtek, és remélhetõleg az új parlament számára, az új kormány számára ez a tervezet jó kiinduló alapot jelenthet, amelyet érdemben akár az Országgyûlés õszi ülésszakán is meg lehet vitatni” (Az Országgyûlés hiteles jegyzõkönyve az 1998. február 17-i ülésrõl, 42 485. hasáb). A T/5400. és T/5399. számon megtárgyalt törvényjavaslatok azonban nem e folyamat elsõ lépései voltak. Az 2002/10. szám alkotmánymódosítási javaslat az alkotmánybírák jelölési rendjének megváltoztatását célozta, az Abtv. módosítás pedig az alkotmánybírák megbízatásának meghosszabbítását (9 évrõl 12 évre), a sürgõsségi eljárás indítványozását, az elnök megválasztásának és a szignálás rendjének szabályait, valamint a bírák társadalombiztosítási nyugellátásával kapcsolatos rendelkezéseket tartalmazta. E javaslatokból azonban az Országgyûlés a ciklus végéig nem alkotott törvényt. (A késõbbiekben a hiányzó alkotmánybírákat az Országgyûlés megválasztotta, így a jelölési rendszer alkotmányi módosítása is vesztett aktualitásából).

Source: https://magyarkozlony.hu/hivatalos-lapok/1f6d08fab5a2a997be14961954a4d0c7bbd2cb1d/dokumentumok/f0a36ce0acfe43376f951b1c08570cb650896f78/letoltes